**JAVNA RASPRAVA NA NACRT ODLUKE O IZMJENI ODLUKE O IZGRADNJI LOKALNIH OBJEKATA OD OPŠTEG INTERESA**

**Obrađivač:**

**Sekretarijat za uređenje prostora**

**Izvještaj sa javne rasprave (01.10.2020.god. – 15.10.2020.god.)**

U toku javne rasprave o Nacrtu odluke o izmjeni Odluke o izgradnji lokalnih objekata od opšteg interesa (u daljem tekstu: Nacrt) zainteresovana javnost je u prostorijama Sekretarijata za uređenje prostora (u daljem tekstu: Sekretarijat) i na sajtu Opštine Bar: [www.bar.me](http://www.bar.me) mogla da izvrši uvid u Nacrt. U sklopu javne rasprave održana je i javna prezentacija Nacrta.

**ZAPISNIK**

Sa centralne javne rasprave i prezentacije Nacrta odluke o izmjeni Odluke o izgradnji lokalnih objekata od opšteg interesa održane 13.10.2020.god. i 14.10.2020.god. sa početkom u 18h

Javnoj prezentaciji prisustvovali su:

1. Predstavnici Sekretarijata
* Nikoleta Pavićević
* Lara Dabanović

Sa sugestijama i pitanjima u toku centrlane javne rasprave učešće je uzelo 25 građana dana 13.10.2020.godine i 19 građana dana 14.10.2020.godine.

Pitanja i primjedbe prisutnih građana odnosili su se na:

1. **Ratko Vujošević –** Interesovao se za mogućnost da ukoliko planskim dokumentom neki objekat nije predviđen, da li se isti može predvidjeti Odlukom.

**Stav obrađivača:**

1. Zainteresovani građani obaviješteni su da se izmjena predmetne Odluke vrši u cilju usklađivanja sa odredbama Zakona o planiranju prostora i izgradnji objekata. Takođe, Nacrtom Odluke propisano je da se lokacija za lokalne objekte od opšteg interesa može odrediti u zonama koje nisu obuhvaćene lokalnom planskom dokumentacijom, sa izuzetkom lokacije za objekte komunalne infrastrukture (vodovodna, telekomunikaciona i kanalizaciona infrastruktura, toplovodi, opštinski putevi -lokalni i nekategorisani i prateći objekti; ulice u naseljima i trgovi; parking prostori; pijace, gradska groblja, podzemne i nadzemne prolaze, javne garaže, objekte distributivne mreže naponskog nivoa do 35 kV trafostanice i vodovi od 110 kV ili manje, rasklopna postrojenja, javna rasvjeta; solarne elektrane od 5 MW i manje; javne i zelene površine i gradski parkovi, komunalno servisni objekti.)

**ZAPISNIK**

Sa stručne javne rasprave i prezentacije o Nacrtu odluke o izmjeni Odluke o izgradnji lokalnih objekata od opšteg interesa održane 15.10.2020.god. sa početkom u 12h

Javnoj prezentaciji prisustvovali su:

1. Predstavnici Sekretarijata
* Nikoleta Pavićević
* Lara Dabanović

Sa sugestijama i pitanjima u toku centralne javne rasprave učešće je uzelo 15 građana.

Nije bilo pitanja i primjedbi na Nacrt odluke o izmjeni Odluke o izgradnji lokalnih objekata od opšteg interesa.

U Baru, 16.10.2020.god.

Dostavljeno:

* Službi za skupštinske poslove

 Sekretar

 Nikoleta Pavićević